1993R0339 — DA — 01.01.2007 — 004.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

▼B

RÅDETS FORORDNING (EØF) Nr. 339/93

af 8. februar 1993

om kontrol med, at produkter indført fra tredjelande overholder produktsikkerhedsreglerne

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab, særlig artikel 113,

under henvisning til forslag fra Kommissionen ( 1 ), og

ud fra følgende betragtninger:

Et produkt kan ikke markedsføres i Fællesskabet, hvis det ikke er i overensstemmelse med de forskrifter, der gælder for det, og det påhviler derfor medlemsstaterne at kontrollere produkternes overensstemmelse;

da kontrollen ved Fællesskabets indre grænser er afskaffet i henhold til Traktatens artikel 8 A, bør det sikres, at de enkelte medlemsstater ved udøvelsen af kontrollen ved de ydre grænser handler efter ensartede regler, for således at undgå enhver fordrejning, der kunne forringe sikkerheden og sundheden;

under behørig hensyntagen til de berørte nationale myndigheders respektive beføjelser og midler bør toldmyndighederne, når det drejer sig om produkter fra tredjelande, knyttes tæt til det markedstilsyn og de informationssystemer, der er etableret efter fællesskabsreglerne og de nationale regler;

når toldmyndighederne ved den kontrol, de foretager ved produkters overgang til fri omsætning, konstaterer, at produkterne frembyder egenskaber, der giver grund til alvorlig mistanke om, at der består en alvorlig og umiddelbar fare for sundheden og sikkerheden, skal de kunne suspendere frigivelsen og underrette de nationale markedstilsynsmyndigheder, således at disse kan træffe de fornødne foranstaltninger;

dette bør ligeledes være tilfældet, når toldmyndighederne under de samme omstændigheder konstaterer, at der mangler et dokument, som skal ledsage produkterne, og/eller en mærkning, som er foreskrevet i de fællesskabsregler eller nationale regler om produktsikkerhed, der gælder i den medlemsstat, hvor der ansøges om overgang til fri omsætning;

af hensyn til effektiviteten og samordningen må medlemsstaterne udpege de nationale markedstilsynsmyndigheder som de myndigheder, toldmyndighederne skal underrette i ovennævnte tilfælde;

efter en sådan underretning skal de kompetente myndigheder kunne forvisse sig om, at de pågældende produkter er i overensstemmelse med fællesskabsreglerne eller de nationale regler om produktsikkerhed;

myndighederne skal imidlertid handle inden for en frist, som er tilstrækkelig kort, i betragtning af ovennævnte alvorlige mistanke og Fællesskabets internationale forpligtelser, bl.a. med hensyn til kontrol af overensstemmelsen med tekniske standarder;

hvis de nationale markedstilsynsmyndigheder ikke inden for en sådan frist træffer foranstaltninger, herunder forebyggende foranstaltninger, skal det tillades, at de pågældende produkter overgår til fri omsætning under forudsætning af, at samtlige andre indførselsformaliteter er opfyldt;

af hensyn til sammenhængen med andre forskrifter bør denne forordning imidlertid kun anvendes, såfremt fællesskabsforskrifterne om sundhed og sikkerhed ikke omfatter særlige bestemmelser om tilrettelæggelsen af kontrol af bestemte produkter ved grænserne;

den således udøvede kontrol skal tilgodese dels proportionalitetsprincippet og dermed være i nøje overensstemmelse med behovene, dels forpligtelserne i henhold til den internationale konvention om harmonisering af kontrol af varer ved grænserne, som er godkendt på Fællesskabets vegne ved Rådets forordning (EØF) nr. 1262/84 ( 2 );

for at bevare et højt sikkerhedsniveau for importen påhviler det Kommissionen og hver enkelt medlemsstat at drage omsorg for gennemsigtighed i forbindelse med foranstaltningerne til anvendelse af denne forordning og samtlige medlemsstater at yde hinanden den fornødne bistand;

toldmyndighederne skal have adgang til passende information til løsningen af deres opgave og derfor gøres bekendt med dels de særligt berørte produkter eller produktkategorier, dels mærkninger og ledsagedokumenter for de pågældende produkter;

anvendelsen af denne forordning skal følges, således at der kan foretages de tilpasninger, der er nødvendige for at gøre den effektiv;

denne forordning udgør en integrerende del af den fælles handelspolitik; den er begrænset til, hvad der er nødvendigt for en harmonisk udøvelse af kontrollen med, at produkter, der indføres fra tredjelande, er i overensstemmelse med de regler om produktsikkerhed, der gælder på fællesskabsmarkedet;

sådanne kontrolforanstaltninger bør respektere de forpligtelser, der påhviler Fællesskabet inden for GATT, for så vidt angår udvikling af samhandelen på et ikke-diskriminatorisk grundlag, samt i medfør af GATT-kodeksen om tekniske handelshindringer, ifølge hvilken anvendelsen af normer ikke må være et middel til at skabe hindringer for den internationale samhandel —

UDSTEDT FØLGENDE FORORDNING: